CELEX: 62016TN0698
Language: da
Date: 2016-09-23 00:00:00
Title: Sag T-698/16: Sag anlagt den 23. september 2016 — Trasta Komercbanka m.fl. mod ECB

28.11.2016   
            
            
               DA
            
            
               Den Europæiske Unions Tidende
            
            
               C 441/29
            
         
      Sag anlagt den 23. september 2016 — Trasta Komercbanka m.fl. mod ECB
      (Sag T-698/16)
      (2016/C 441/34)
      Processprog: engelsk
      
         Parter
      
      
         Sagsøger: Trasta Komercbanka AS (Riga, Letland) og seks andre (ved advokaterne O. Behrends, L. Feddern og M. Kirchner)
      
         Sagsøgt: Den Europæiske Centralbank
      
         Sagsøgernes påstande
      
      
                  —
               
               
                  Den Europæiske Centralbanks afgørelse af 3. marts 2016 om inddragelse af Trasta Komercbanka AS’ banklicens annulleres.
               
            
                  —
               
               
                  Den Europæiske Centralbank tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført syv anbringender.
      
                  1.
               
               
                  Første anbringende, hvorved det gøres gældende, at ECB har tilsidesat artikel 24 i SSM-forordningen (1) og andre dertil knyttede bestemmelser i forbindelse med det administrative klagenævns revision af ECB’s tidligere afgørelse.
               
            
                  2.
               
               
                  Andet anbringende, hvorved det gøres gældende, at ECB har undladt omhyggeligt og upartisk at undersøge og vurdere alle de faktuelle aspekter, herunder at ECB ikke reagerede hensigtsmæssigt på den omstændighed, at de oplysninger og dokumenter, der var blevet fremlagt af den lokale lettiske tilsynsmyndighed, var ukorrekte.
               
            
                  3.
               
               
                  Tredje anbringende, hvorved det gøres gældende, at ECB har tilsidesat proportionalitetsprincippet ved ikke at anerkende, at der kunne træffes alternative foranstaltninger.
               
            
                  4.
               
               
                  Fjerde anbringende, hvorved det gøres gældende, at ECB har tilsidesat ligebehandlingsprincippet.
               
            
                  5.
               
               
                  Femte anbringende, hvorved det gøres gældende, at ECB har tilsidesat artikel 19 i og 75. betragtning til SSM-forordningen og har begået magtfordrejning.
               
            
                  6.
               
               
                  Sjette anbringende, hvorved det gøres gældende, at ECB har tilsidesat princippet om beskyttelse af den berettigede forventning og retssikkerhedsprincippet.
               
            
                  7.
               
               
                  Syvende anbringende, hvorved det gøres gældende, at ECB har tilsidesat processuelle regler, herunder retten til at blive hørt, retten til aktindsigt i sagen, retten til en afgørelse med en passende begrundelse samt har tilsidesat artikel 83, stk. 1, i SSM-rammeforordningen.
               
            
         (1)  Rådets forordning (EU) nr. 1024/2013 af 15.10.2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63).